Den Danske Salmeduo: "Du skønne land"

*Nyt koncertprogram i anledning af Genforeningsjubilæet 2020*

*Genforening og fællessang i nyt lys*

Den Danske Salmeduo præsenterer et helt nyt koncertrepertoire indeholdende nyfortolkninger af grænselandets sang- og salmetradition, inspireret af hundredårsjubilæet i 2020 for Sønderjyllands genforening med Danmark. Musikken blev udgivet som en kombineret cd- og bogudgivelse den 25. november 2019, med titlen *"Du skønne land - Genforening og fællessang i nyt lys"*.

Danmark er beriget med en levende og omfangsrig fællessangstradition. Store dele af den danske sangskat blev skabt under påvirkning af opgøret om hertugdømmerne og de efterfølgende genforeningsbestræbelser; og afspejler udformningen af Danmark som den nationalstat, vi kender i dag. Grænselandets udvikling til forsoning og venskab henover grænsen med gode vilkår for mindretallene er enestående og sætter også stadig sanglige spor. Alt dette synes vi er værd at markere og perspektivere.

*"Denne cd og bog formidler sangene, digtene og melodierne, som rører hjertet. For det er sangens væsen, at den kan fortolke følelser og lade mennesker udtrykke dem og fornemme dem sammen. Og ikke kun følelser. Også mening, fortolkning af begivenheder og tanker om sprog og fællesskab, historie og hjemstavn, fred og håb for fremtiden." ­*
- Fra biskop Marianne Christiansens forord til bogen/cd'en

En koncert med Den Danske Salmeduo laver **stemningsfulde nyfortolkninger** af danske salmer og sange, i et frugtbart møde mellem den nordiske folketones enkelhed, den klassiske musiktraditions nænsomhed og den amerikanske jazztraditions legende improvisationer.

**Den Danske Salmeduo** er **Hans Esbjerg** på **klaver** og **Christian** **Vuust** på **saxofon og klarinet**. Duoen har siden 1996 givet mere end 500 koncerter i kirker og på spillesteder, og har syv anmelderroste cd'er bag sig. Den røde tråd er de utrolig smukke og livskraftige salmer og sange, som den danske musiktradition er beriget med - med melodier og harmonier enhver moderne komponist kan misunde.

**Pressen skrev om "Du skønne land" (cd/bog):**

*I "Du skønne land" spænder Den Danske Salmeduo over hele jazzspektret. Ubesværet, muntert, tænksomt, højtideligt, livligt. De to velanskrevne danske jazzmusikere spiller på hele følelsesregistret - og rammer dermed plet med deres nyfortolkninger. Man får hele pakken, som ganske enkelt er en berigelse og en helt særlig gave til hundredårsjubilæet.*

 - Der Nordschleswiger

*Det er den hidtil stærkeste udgivelse fra Den Danske Salmeduo - og det siger ikke så lidt. Deres indbyrdes sammenspil og flow skinner om kap med de smukke melodier.*

 - Jazznyt.com

**Kontakt/koncertbooking:**

Hans Esbjerg, tlf 4093 0154, kontakt@dendanskesalmeduo.dk

Læs og lyt på [www.dendanskesalmeduo.dk](http://www.dendanskesalmeduo.dk)

**Christian Vuust** (f. 1964) er saxofonist, klarinettist og komponist. Docent ved Det Jyske Musikkonservatorium. Modtog i 2017 *Gaffelprisen* (Danmarks ældste jazzpris). DMA-nomineret i 2014 for sit album *Urban Hymn*. Har også spillet med Aaron Parks, Peter Laugesen, Pauseland, m.fl.

**Hans Esbjerg** (f. 1967) er pianist og organist ved Christianskirken i Fredericia. Uddannet fra konservatorierne i Esbjerg og Aarhus. Har undervist på Det Jyske Musikkonservatorium og Musikinstituttet ved Aarhus Universitet.